Springkaanswerms in die Karoo
Author Topic: Springkaanswerms in die Karoo (Read 330 times)
« on: April 24, 2020, 02:38:25 pm »
Met al die nuus oor virusse en hoe springkane daarby gaan baat het ek toe skoon vergeet om te vertel van my tradisionele springkaanswerms waardeur ek onlangs oppad dorp toe gery het.
Daar was 4 groot swerms gewees, reeds verby voetgangerstadium en vlieg sterk oppad ranteveld toe om te gaan eiers lê. Die manne sê as ons mooi reën kry in die voorjaar gaan daar hier Desember se kant toe aansienlike springkane in die Karoo en Noord-Kaap wees.
Dis nogal aardig om die swerms so te sien, miljoene en miljoene van hulle. Op die video kan mens sien waar hulle daar van die vlaktes soos mis opstyg en in 'n wolk aangevlieg kom. Daar waar hulle land is dit hordes van hulle wat so kriëoel soos mens deurstap. Wat my effe onrustig stel is ek het gisteraand so 10 van hulle hier om die huis opgemerk. Hulle tyd is eintlik al verby en dié sal binne die volgende week of wat vrek nadat hulle reeds hulle eiers gelê het. Ek wonder maar hoe dit voorentoe gaan lyk Desember se kant toe.
Eks taan reg om die voetgangers daai tyd te spuit. Regering doen mos deesdae niks nie of bitter min hieraan.
Re: Springkaanswerms in die Karoo
« Reply #1 on: April 24, 2020, 02:40:04 pm »
Kyk hoe sit hulle die struike toe dat hulle sommer so hang van die gewig.
20200330_155319.jpg (97.97 kB, 591x332 - viewed 185 times.)
20200330_155416.jpg (136.75 kB, 591x332 - viewed 189 times.)
20200330_155439.jpg (145.83 kB, 591x332 - viewed 186 times.)
« Reply #2 on: April 24, 2020, 02:41:40 pm »
Die volwassenes is effe kleiner as my vinger. Die tweede foto vanoggend hier by die agterdeur geneem. Kyk hoe mooi is hulle eintlik, pragtige patrone en kleure op die insek. Kyk daai fyn patroon op die springkaan se "bobeen" in die tweede foto.
20200330_155637.jpg (123.35 kB, 591x332 - viewed 186 times.)
20200424_083242.jpg (59.01 kB, 336x584 - viewed 185 times.)
« Last Edit: April 24, 2020, 02:42:56 pm by Dorsland »
« Reply #3 on: April 24, 2020, 03:03:19 pm »
Dors, die probleem is hul vreet jou veld op.
Jare terug kontrak gehad om hulle te spuit met gif wat ons by die staat gekry het.
Hoop nie hulle broei op jou plek uit nie
« Reply #4 on: April 24, 2020, 03:27:06 pm »
Ek weet nog altyd van hulle het ook in my kinder dae help springkane spuit met 2slag rugsak spuite. Groter swerms is met doublebenix en turbiene spuit agter op ford f100 in die aand gespuit.
Hulle broei uit in die weste en trek oos.. nou my vraag nog altyd was hoe kom die eiers dan weer in die weste om daar uit tebroei...?
« Reply #5 on: April 24, 2020, 03:38:10 pm »
'n Boer het my op n tyd vertel toe die springkane nog gespuit is, het dit die jakkalse steriel gemaak as hulle die dooie springkane eet.
So het die jakkalspopulasies ook onder beheer gebly.
Weet nie hoe waar dit is nie?
« Reply #6 on: April 24, 2020, 03:40:08 pm »
Ek onthou as kind het my Oom hulle in die karoo spuite op hulle bakkies monteer om springkane te spuit. Ek dink dit spuite en gif was deur dept. Landbou geborg. Verbaas hulle is nie meer met dit doenig nie. Ek sien dept. Landbou spuit steeds die muggies op die benede Oranjerivier.
« Reply #7 on: April 24, 2020, 03:48:58 pm »
Quote from: GeenSand on April 24, 2020, 03:27:06 pm
Daar is altyd 'n host kolonies aan die westekant van Afrika, waneer hulle lekker reen kry trek hulle oos waneer daar groot getalle uitbroei. As dit min reen dan broei net 'n paar uit... maar na 'n paar seisoene se eiers le bou die aantal weer op om te swerm.
« Reply #8 on: April 24, 2020, 04:03:41 pm »
Sover ek weet is daai DoubleBendix (sp) nie meer beskikbaar nie. Ek hoor so om die braaivleisvure hulle spuit voetgangers met Dazzle aangemaak soos dip. Weet iemand iets daarvan? Gedink ek gaan die voetgangerswerms dan sommer met die brandspuit spuit as ek hulle later vanjaar gewaar.
« Reply #9 on: April 24, 2020, 04:05:12 pm »
Quote from: 4 Kays on April 24, 2020, 03:03:19 pm
Dis die moerse groot probleem ja @4 Kays. Daai goed trek soos 'n stroper oor die veld, bly feitlik niks agter nie. Julle ook daai DoubleBendix goeters gespuit?
« Reply #10 on: April 24, 2020, 04:27:17 pm »
En so lyk 'n cropsprayer wat hulle dood gespuit het...
Cropsprayer1.jpg (95.25 kB, 800x600 - viewed 145 times.)
Cropsprayer2.jpg (120.44 kB, 800x533 - viewed 144 times.)
« Reply #11 on: April 24, 2020, 04:48:10 pm »
Dit kan mos maak dat daai vliegtuig se enjin kan gaan staan as sy verkoeler so verstop is of hoe?
« Reply #12 on: April 24, 2020, 04:54:43 pm »
Quote from: Dorsland on April 24, 2020, 04:48:10 pm
Nee davoor moet daai groot fan aan die voorkant van die vliegtuig eers gaan staan
Dorsland ek hoop die euwel bly jou grond gespaar, sprinkane en hoe sommige mense in Afrika noord van ons boer is vir my baie dieselfde.
« Last Edit: April 24, 2020, 04:55:08 pm by ChrisL - DUSTRIDERS »
« Reply #13 on: April 24, 2020, 06:15:39 pm »
Gif spuit op springkane het natuurlik groot impak op die res van die voedselketting verder op, soos klein roofdiere, bakore, roofvoels ens wat die springkane in groot getalle verorber. Impak op die veeboer se weiveld egter ook vernietigend.
« Reply #14 on: April 24, 2020, 06:27:14 pm »
Sover ek weet is Doublebendix (sp) lankal nie meer beskikbaar nie agv al die ander goed wat geaffekteer was.
Ek onthou nog toe ek by Landbou was hoe dit sommer nag geword het wanneer daardie swerms lug toe gaan en hoe hulle die veld vreet dat net droë stokke oorbly.
Ek was nie in daai dept nie, maar het wel deur die veld gery waar sulke swerms deur is en dit was erg.
Hulle het tot met groot nette proewe gedoen op 'n stadium.
Ek hoop regtig jou veld word nie so gestraf nie!
« Reply #15 on: April 24, 2020, 06:31:48 pm »
Dis baie waar Rotax en iets wat ek beslis in ag neem. Dis een van die redes hoekom DoubleBendix en DDT nie meer gebruik mag word nie. Hulle het eenvoudig té lank geneem om die die natuur tot onskadelikheid af te breek.
Ek was vir baie jare nou by die Aasvoël en Roofvoël Studiegroepe asook die Gifstofwerkgroep van die EWT betrokke gewees. Ek ken vir Gerhard Verdoorn goed.
Sover moontlik werk ek saam, en nie teen die natuur nie. Springkane kan, soos onbeheerde olifantgetalle in die Botswana wildparke, die omgewing so erg verniel dat die die oorlewing van ander spesies in die natuur in gedrang kom. Ek werk so omsigtig moontlik met gifstowwe.
Dankie dat jy oor die natuur besorg is, ek deel jou gevoel.
« Reply #16 on: April 24, 2020, 07:04:00 pm »
Johan, siver ek weet is daai vliegtuig toegerus met 'n turbine enjin. Daai opening sal seker sy intake wees. Ek praat inder korreksie want ek is nie op hoogte met die klein goeters nie.
« Reply #17 on: April 26, 2020, 10:38:47 am »
Quote from: Dorsland on April 24, 2020, 04:05:12 pm
Ek kan nie die goed se naam onthou nie. Ons het die gif in 210 L dromme gekry en dan deur die nag gaan spuit.
Bly om te hoor jy het reen gekry,